Jesperi Kotkaniemi

Jesperi Kotkaniemi (sündinud 6. juulil 2000 Poris) on Soome jäähokimängija, kes mängib keskründajana NHL-i klubis Carolina Hurricanes.

Ta alustas klubikarjääri kodulinna klubis Ässät. Debüüthooajal 2017–18 lõi Kotkaniemi Soome kõrgliigas kümme väravat ja andis 19 väravasöötu.

2018. aastal valis Montreal Canadiens ta NHL-i draftis kolmanda valikuna. 2018. aasta juulis sõlmis ta klubiga kolmeaastase lepingu."Canadiens agree to terms with Jesperi Kotkaniemi". Montreal Canadiens. 2.7.2018. Vaadatud 3.8.2020 NHL-is tegi Kotkaniemi debüüdi 3. oktoobril 2018 mängus Toronto Maple Leafsi vastu, saades kirja ühe väravasöödu. Ta sai sellega esimeseks 2000. aastatel sündinud mängijaks, kes on mänginud mõnes Põhja-Ameerika neljas suurimas spordiliigas."Habs rookie Jesperi Kotkaniemi makes NHL history". cbc.ca. 4.10.2018. Vaadatud 3.8.2020 Esimese värava lõi ta NHL-is 1. novembril 2018 mängus Washington Capitals vastu. Ta sai sellega 18 aasta ja 118 päeva vanuselt pärast Mario Tremblayd Canadiensi ajaloo teiseks noorimaks väravalööjaks."Facts and figures: Canadiens strike fast to make history. Domi, Armia score two seconds apart; Kotkaniemi has first two NHL goals". 2.11.2018. Vaadatud 3.8.2020 Oma debüüthooajal lõi ta NHL-is kokku 11 väravat ja andis 23 väravasöötu.

Enne NHL-i hooaja algust mängis ta hooaja 2020–21 esimeses pooles laenul taas Ässätes. Canadiensiga jõudis ta hooajal 2020–21 Stanley karikavõistluste finaali, kus kaotati Tampa Bay Lightningile.

2021. aasta augustis sõlmis ta üheaastase lepingu Carolina Hurricanesiga.

2018. aastal tuli Kotkaniemi Soome kuni 18-aastaste koondisega omavanuste maailmameistriks.

 Viited 

 Välislingid 
 Jesperi Kotkaniemi NHL.com lehel
 Jesperi Kotkaniemi hockeydb.com lehel

Kategooria:Soome jäähokimängijad
Kategooria:Montreal Canadiensi mängijad
Kategooria:Carolina Hurricanesi mängijad
Kategooria:Sündinud 2000